'n Aantal rekords is by die Passasierslys databasis gevoeg.
'n Nuwe byvoeging tot die databasis is die lyste in die IBC 6 reeks van die Kaapse Argief. Passasierslyste van emigrantskepe van 1858 tot 1861 - twintig skepe met sowat 5000 passasiers aan boord. Die transkribsie is deur Richard Wolfaardt en sy internasionale span transkribeerders gedoen.
Omtrent 42,000 passasiers van die passasierslyste, vertrek en aankoms, uit die The Colonies & India ('n weeklikse koerant) van April 1883 tot Desember 1888. Die trankripsie is deur Trisha McLeod gedoen.
eGGSA is nou op Facebook - kliek op die blou Facebook simbool om die eGGSA bladsy te bekom. Dit is opgestel deur June Barnes en word onderhou deur June, Daan Botes, Judi Meyer en Leith Woodall. Hulle hoop dat jy dit sal geniet.
'n Nuwe afdeling is toegevoeg tot die webblad om sodoende al die transkripsies wat ons beskikbaar het bymekaar te bring. By Suid-Afrikaanse Getranskribeerde Rekords kan u nou die Monsterrolle, Kaapse Doop en Huwelike 1665-1696 kry. Dit is deur Corney Keller hersien en gekorrigeer en hy het ook nou 'n transkripsie van die Kaapstadse NG Kerk huwelik 1698 tot 1712 bygevoeg. U sal ook sommige vroeere dope en huwelike uit die De Stael briewe van die Amsterdam Classis, wat Corney in die Amsterdam argief opgespoor het en toestemming bekom het vir dietranskribering van die briewe - briewe verslae aan Amsterdam van Peter
Stael, sieketrooster aan die Kaap vanaf 1654 tot 1663. Daarbenewens is daar ook 'n transkripsie van die Franse doop register van Drakenstein, 1694 tot 1713 met vertalings in Engels.
Corney het verder ook skanderings van 25 soldy boeke van die vroeë 17de en 18de eeu setlaars aan die Kaap bekom way met die toestemming van die Nationaal Archief, Den Haag, Nederland vertoon word. 'n Aantal kom ook met 'n transkripsies ingesluit.
Written by Project S.
Toe eGGSA aanvanklik aan Projek S (dis die transkripsie van die hele letter S in die 1984 Suid Afrikaanse Kieserslys, 'n hele 296 668 name en adresse) begin werk het, sou ons net vir ewig tik!! Julle moet weet, toe die S'e aanvanklik op my tafel aangeland het, het ek sommer my rekenaar vir 2 weke afgeskakel. eGGSA se oorspronklike plan vir die hantering van die projek was ook na die maan en ons moes 'n nuwe plan bedink. Die eenvoudigste was om almal wat net 'n moontlike belangstelling in 'n S-van sou hê, te kontak; selfs familie en vriende was nie veilig nie.
Die beeld hiernaas toon waarmee die transkribeerders te doene gekry het!
Die eerste transkripsies was met die begin van die 2010 Sokker Wêreldbeker gedoen. In die eerste kwartaal van die jaar het ons vir onsself egter 'n doelwit gestel om Projek-S teen die einde van Desember 2011 te voltooi. Ons het regdeur die Rugby Wêreldbeker getik en vandag het ons ons eie S-BEKER gewen!! Die transkribering van letter S is voltooi - 31 dae VOOR die keerdatum.
Baie dankie aan almal wat soveel ure aan die projek gespandeer het. Ons waardeer julle tyd, toewyding, geduld en vriendskap. Dit was vir my lekker om saam met julle te werk. 'n Groot dankie aan al die S-pensionarisse wat hulle dienste beskikbaar gestel het vir die transkribering van die ander vanne.